L 347/30 Jurnalul Oficial al Uniunii Europene 24.12.2009 DECIZIA DE PUNERE ÎN APLICARE A CONSILIULUI din 7 decembrie 2009 de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (2009/1008|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2006/112/CE din 28 noiembrie 2006 (!), în special articolul 395 alineatul (1), având în vedere propunerea Comisiei, întrucât: (1) Printr-o scrisoare înregistrată la Secretariatul General al Comisiei la 3 martie 2009, Republica Letonia (denumită în continuare Letonia) a solicitat autorizarea de a continua să aplice o măsură de derogare de la dispozițiile Directivei 2006/112/CE care reglementează persoana obligată la plata TVA către autoritățile fiscale. (2)  În conformitate cu articolul 395 alineatul (2) din Directiva 2006/112/CE, Comisia a informat celelalte state membre, printr-o scrisoare din 22 septembrie 2009, cu privire la solicitarea înaintată de Letonia. Printr-o scrisoare din 24 septembrie 2009, Comisia a notificat Letoniei faptul că deţine toate informațiile pe care le consideră necesare pentru a analiza solicitarea. (3) Piaţa lemnului din Letonia este dominată de mici companii locale și de furnizori individuali. Natura pieței şi a întreprinderilor implicate a constituit o sursă de fraudă fiscală considerată de autoritățile fiscale ca fiind dificil de controlat. Prin urmare, în legislația letonă privind TVA a fost inclusă o dispoziție specială care prevede că, în cazul tranzacțiilor de pe piața lemnului, persoana obligată la plata taxei este persoana impozabilă pentru care sunt furnizate bunuri sau servicii impozabile. (4) Măsura constituie o derogare de la articolul 193 din Directiva 2006/112/CE, care prevede că, în cadrul sistemului intern, persoana impozabilă care furnizează bunurile sau serviciile este, în mod normal, persoana obligată la plata taxei. () JO L 347, 11.12.2006, p. 1. (5)  Măsura a fost autorizată anterior prin Actul de aderare din 2003 (?), în special în anexa VIII capitolul 7 punctul 1 litera (b), și apoi prin Decizia 2006/42/CE din 24 ianuarie 2006 (7), în temeiul celei de a șasea Directive 77/388/CEE din 17 mai 1977 privind armo- nizarea legislațiilor statelor membre referitoare la impozitul pe cifra de afaceri — sistemul comun privind taxa pe valoarea adăugată: baza unitară de stabilire (*), aplicabilă la momentul respectiv. (6)  Comisia consideră că situația de drept și de fapt care a justificat aplicarea în prezent a măsurii de derogare în cauză nu s-a schimbat şi există în continuare. Prin urmare, Letonia ar trebui să fie autorizată să aplice în continuare măsura respectivă pentru o perioadă limitată. (7)  Derogarea nu va avea efecte adverse asupra resurselor proprii ale Uniunii provenind din TVA, ADOPTĂ PREZENTA DECIZIE: Articolul 1 Prin derogare de la articolul 193 din Directiva 2006/112/CE, Letonia este autorizată să continue să desemneze destinatarul drept persoana obligată la plata TVA în cazul tranzacțiilor de pe piața lemnului. Articolul 2 Prezenta decizie se aplică de la 1 ianuarie 2010 până la 31 decembrie 2012. Articolul 3 Prezenta decizie se adresează Republicii Letonia. Adoptată la Bruxelles, 7 decembrie 2009. Pentru Consiliu Președintele C. MALMSTROM JO L 236, 23.9.2003, p. 33. ) JO L 25, 28.1.2006, p. 31. JO L 145, 13.6.1977, p. 1.